স্বদেশি আন্দোলনের সময় গান গেয়ে মানুষকে উদ্বুদ্ধ করেছেন চারণকবি মুকুন্দ দাস। সে সময় এ গান ছিল বরিশাল অঞ্চলের মানুষের স্বাধীনতার স্বপ্নস্বরূপ। ব্রিটিশবিরোধী আন্দোলনে মানুষকে অনুপ্রাণিত করেছিল মুকুন্দ দাসের গান। বাবার গান শুনে শুনে, গানের আসরে বসে থেকে জাহাঙ্গীরের শৈশব-কৈশোর কেটেছে বাঙালি সংস্কৃতির ঐতিহ্য ধারণ করে। দেখেছেন মানুষের উদ্দীপনা, দেখেছেন স্বদেশের মাটি, দেখেছেন নদীবিধৌত এলাকায় মানুষের বেঁচে থাকার লড়াই। চারদিক দেখে বড় হওয়ার স্বপ্নের সঙ্গে যুক্ত হয়েছে স্বাধীনতার ডাক।